সেনা অভিযান্ত্ৰিক মহাবিদ্যালয়ৰ ভাৰতীয় সেনা বাহিনীৰ এগৰাকী বিষয়াৰ নতুন উদ্ভাৱনে সকলোকে আচৰিত কৰি তুলিছে।
মেজৰ অনুপ মিশ্ৰই বিশ্বৰ ভিতৰত প্ৰথমটো এ কে-৪৭ৰ গুলী প্ৰতিৰোধ কৰিব পৰা হেলমেট নিৰ্মাণ কৰি উলিয়াইছে।
মেজৰ মিশ্ৰই নিৰ্মাণ কৰি উলিওৱা হেলমেটোৱে ১০ মিটাৰ দূৰত্বৰ পৰা নিক্ষেপ কৰা এ কে-৪৭ৰ গুলী প্ৰতিৰোধ কৰিব পৰাৰ ক্ষমতা আছে।
উত্তৰ প্ৰদেশৰ লক্ষ্ণৌত অনুষ্ঠিত হোৱা সেনা বাহিনীৰ ১১ সংখ্যক প্ৰদৰ্শনীৰ সময়ত ভাৰতীয় সেনা বাহিনীৰ মেজৰ গৰাকীয়ে নিৰ্মাণ কৰি উলিওৱা বিশ্বৰ প্ৰথমটো এ কে-৪৭ প্ৰতিৰোধী হেলমেট প্ৰদৰ্শন কৰা হয়।
উল্লেখযোগ্য যে, ভাৰতৰ সামৰিক অস্ত্ৰ-শস্ত্ৰৰ ক্ষমতা আৰু থলুৱা উদ্ভাৱনক অগ্ৰাধিকাৰ দিয়াৰ বাবে সামৰিক প্ৰদৰ্শনী অনুষ্ঠিত কৰা হৈ আহিছে।
প্ৰধান মন্ত্ৰী নৰেন্দ্ৰ মোদীয়ে লক্ষ্ণৌত অনুষ্ঠিত হোৱা সামৰিক প্ৰদৰ্শনীত অংশগ্ৰহণ কৰি ভাৰতীয় সেনা বাহিনীৰ উচ্চ প্ৰশংসা কৰে আৰু থলুৱাভাৱে নিৰ্মিত প্ৰযুক্তিৰে ভাৰতীয় সেনা বাহিনীক অধিক শক্তিশালী কৰি তোলাৰ বাবে আহ্বান জনায়।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
